Արմենոխորի, Խանիա

Արմենոխորի (յուն․՝ Αρμενοχώρι,պաշտօնական անուանումը՝ Αρμενοχώριον)․ Քիսամոս քաղաքապետութիւն, Խանիա Շրջանային Միաւոր, Կրետէ, Յունաստան։ Կիսալեռնային բնակավայր, որ կը գտնուի Խանիայէն 41 քլ դէպի հարա-արեւմուտք։ Ծովի մակերեսէն բարձրութիւնը 210 մեթր է։ Արմենոխորի տեղանունը՝ (արեմենի + խորիօ, այսինքն հայերու գիւղ) ինքնին կը վկայէ հայերու ներկայութիւնը շրջանին մէջ։ Բիւզանդիոնի կայսր՝ Նիքիֆորոս Ֆոքաս, երբ Կրետէն կ՛ազատագրէ (961), անոր բանակին մէջ ծառայող մեծ թիւով հայ զինուորներ հոն կը հաստատուին։ Այդ պատճառով, Կրետէի մէջ կը հանդիպինք «հայկական գիւղերու»․ Արմենի (Խանիա), Արմենի (Լասիթի), Արմենի (Ռեթիմնօ)։

Բնակավայրը պետական ճանաչում կը ստանայ 1925-ին եւ մազ կը կազմէ Խանիա նահանգին Մալաթիրու համայնքին, իսկ 1929-ին՝ Սֆաքոբիղադի համայնքին։ 1997-ին եւ 2010-ին Յունաստանի տարածքին տեղի ունեցած աշխարհագրական վարչական փոփոխութիւններով, յաջորդաբար մաս կը կազմէ Մեթիմնի քաղաքապետութեան եւ ապա՝ Քիսամոս քաղաքապետութեան։ Ըստ 2011-ի մարդահամարին, բնակչութեան թիւը 27 է։ Վերջին տասնամեակներուն մնայուն բնակչութեան թիւը, հետզհետէ կը նուազի․ ստորեւ ցուցակը։
Մարդահամար196119711981199120012011Բնակչութիւն856648394727
Արմենոխորի, Խանիա 2011-ի վիճակագրութիւն 2011-ի մարդահամար 2001-ի մարդահամար  Արմենոխորի, Խանիա, տեղեկութիւններ Խանիա, Արմենոխորի Արմենոխորի, Խանիա, փոստային տուեալներ
 Ծանօթագրութիւններ 

Ստորոգութիւն:Կրետէի վաղեմի հայկական համայնքներ
Ստորոգութիւն:Կրետէի համայնքներ
Ստորոգութիւն:Յունաստանի վաղեմի հայկական համայնքներ
Ստորոգութիւն:Յունաստանի հայկական համայնքներ
Ստորոգութիւն:Կրետէի գիւղեր
Ստորոգութիւն:Յունաստանի գիւղեր
Ստորոգութիւն:Գիւղեր ըստ երկրի
Ստորոգութիւն:Գիւղեր այբենական կարգով
Ստորոգութիւն:Գիւղեր